text: Eg kenni ongan, sum ikki elskar hesar smákøkurnar. Hetta er eisini ein uppskrift eg mangan síggi fólk t.d. á Facebook leita eftir og spyrja um nakar ynskir at deila. So nú ber til at síggja hana her:
text: #000001
text: 4 eggjahvítar 100 gr. sukkur 100 gr. putursukur 100 gr. myrk sjokuláta100 gr. Bingokúlur
text: #000002
text: Píska eggjahvítarnar stívar í 5 min. Tað er avgerandi fyri at marengsið skal bera fylluna, at tú pískar hvítan væl og eitt sindur afturat. Vend varisliga sukur og putursukur í hvítarnar. Um tú brúkar rørimaskinu, kann tú píska víðari, meðan tú knúsar sjokulátuna og Bingokúlurnar. Fyri besta úrslitið er neyðugt at frysta Bingokúlurnar dagin fyri og hakka tær í posanum við kjøthamaranum. Vend nú sjokulátuna og Bingokúlurnar í hvítan. Smákøkurnar verða settar á bakiplátu, klødd við bakipappíri, við teskeið við góðum plássi ímillum. Brúka gjarna 2 bakiplátur og baka við heitari luft í 2 tímar á 100 stigum. Køl smákøkurnar og legg tær varisliga í lufttætta dós.
text: #000003
text: Fryst Bingokúlurnar dagin fyri tú bakar. Fyri at fáa marengsið at eydnast, má tú píska, píska og píska, og tá ið tú heldur, at hvítin er nóg stívur, píska so í nakrar min. afturat. Tá deiggið er liðugt, set so á plátuna og baka alt fyri eitt, so hvítin ikki fellur niður aftur.
text: #000004
text: Karis dámar væl íverksetan, marknaðarføring og branding. Síðani dámar hon eisini væl at blogga um mat og lívsstíl. Hon hevur - saman við øðrum - eisini verið við til at stovnað hesa síðu.
text: #000006